Bosna i Hercegovina

FederacijaBosneiHercegovineJU Osnovnaškola „Mustafa Busuladžić“

Kanton Sarajevo Općina Novi GradSarajevo

Broj protokola:04- 140 /22

Sarajevo, 25.02.2022.godine

Na osnovu Uputstva Ministarstva za odgoj i obrazovanje Kantona Sarajevo o organizaciji i realizaciji odgojno-obrazovnog rada u osnovnim i srednjim školama na području Kantona Sarajevo u školskoj 2021/2022.godini, broj:11-04-34-32471-1/21 od 27.8.2021.godine i Izmjenama Uputstva o organizaciji i realizaciji odgojno-obrazovnog rada broj:11-04-34-32471-2/21 od 6.9.2021.godine, Metodološkog uputstva za prevenciju i kontrolu infekcije sa SARSCoV 2 i oboljenja COVID-19 u osnovnim i srednjim školama u Kantonu Sarajevo i ANEKS I metodološkog uputstva za prevenciju i konotrolu infekcije sa SARSCoV 2 i oboljenja COVID-19 u osnovnim i srednjim školama u Kantonu Sarajevo i ANEKSA 2 metodološkog uputstva za prevenciju i kontrolu infekcije sa SARSCoV 2 i oboljenja COVID 19 u osnovnim, srednjim školama i predškolskim ustanovama na području Kantona Sarajevo JU Zavoda za javno zdravstvo Kantona Sarajevo, broj:01.4-/127622 od 17.02.2022.godine i člana 93. Pravila Javne ustanove Osnovne škole "Mustafa Busuladžić" Sarajevo, direktor

JU OŠ "Mustafa Busuladžić" donosi

**KRIZNI PLAN PRIPRAVNOSTI I ODGOVOR NA POJAVU CORONAVIRUSA(COVID-19)**

**U skladu sa Zakonom o osnovnom odgoju i obrazovanju i školskim kalendarom,nastava u drugom polugodištu školske 2021/2022.godini u Javnoj ustanovi Osnovnoj školi "Mustafa Busuladžić" Sarajevo počinje u ponedjeljak 31.1.2022.godine u učionicama**

uz poštovanje higijensko-epidemioloških mjera koje su sadržane u ovom Kriznom planu pripravnosti Škol.e

**Učiteljica/razrednik treba izraditi tabele sa imenima učenika i datumom početka važenja Potvrde/Iskaznice o vakcinisanju/QR kodova (kao i datum isteka) da bi mogli dati instrukcije za koga važi odvijanje nastave online a za koga će se nastava odvijati u školi.**

**Nošenje maski**: obavezno je nošenje maski preko usta i nosa za zaštitu respiratornog sistema u zatvorenom prostoru sve vrijeme za sve osobe koje borave u školi i poštivanje razmaka od minimalno 1 metra.

**Nošenje rukavica nije preporučljivo**, prednost se daje učestalom pranju i dezinfekciji ruku.

**Nošenje maski** je na otvorenom ako se ne može ostvariti fizička distanca od dva metra.

**Izuzetno, zaštitne maske nisu obavezni nositi:**

- djeca mlađa od šest godina, osobe koje imaju probleme s disanjem zbog hroničnih bolesti ili koje ne mogu skinuti masku bez pomoći druge osobe, npr. osobe s intelektualnim poteškoćama ili smetnjama u razvoju, osobe s oštećem sluha;

- učenici osnovnih škola od 1. do 5. razreda tokom obavljanja nastave u učionicama;

**Dok se koristi maska vrlo često se radi upravo ono što se ne bi smjelo**:

- **konstantno se dodiruje nos namiještajući masku, jedna te ista maska se koristi mnogo duže od dozvoljenog vremena korištenja maske, na što treba skrenuti pažnju učenicima i zaposlenicima.**

**Privremeno je dozvoljeno skidanje zaštitne maske u sljedećim situacijama:**

- prilikom bavljenja sportskim i drugim fizičkim aktivnostima,

- na časovima muzičke kulture prilikom pjevanja,

- ukoliko nošenje zaštitne maske ugrožava ili narušava zdravstveno stanje osobe koja je nosi (oboljenja respiratornog sisitema, isključujući COVID-19, alergijske realicije i sl.),

- prilikom konzumiranja jela i pića,

- ukoliko postoje barijere poput pleksiglasa koje osiguravaju fizičku prepreku između osoba.

**PLAN ORGANIZACIJE I RADA U ŠKOLI**

**1.a** Rad u školi je organizovan na način da se osigura u što većoj mjeri fizičko distanciranje (fizički razmak) od najmanje 1 metar u zatvorenom prostoru škole zaposlenika u odnosu na druge zaposlenike, a ako je to moguće između nastavnika i učenika.

**1.b**. **Nastava u Školi će biti organizovana tako da** :

- **prva smjena** počinje u 8:00 sati,

- **druga smjena** počinje u12:25 sati, veliki odmor traje 15 minuta

- **čas traje 45 minuta,**

- **mali odmor** traje 5 minuta;

- **veliki odmor u prvoj smjeni za učenike**V-1, VI do IX traje **20** minuta;

- **veliki odmor u prvoj smjeni za učenike** I-1, II-1, II-2, III-2, IV-1 i V-2 traje **15**

minuta.

**1.c. Ulazak učenika u školu se organizuje tako da:**

**-** učenike na ulaznim vratima obavezno dočekuju nastavnici i provode ih u učionicu,

odnosno kabinet bez zadržavanja ispred ustanove, u holovima i hodnicima

učenici starijih razreda samostalno dolaze u školu i ne okupljaju se na ulazu.

- Prije ulaska u zgradu škole, učenici obavezno koristite Dez-barijeru za

obuću postavljene na svim ulazima ustanove na način uputstva postavljenog na

ulaznim vratima.

- Učenici odmah nakon ulaska u školsku zgradu u dječijem toaletu peru ruke sapunom i vodom i vrše dezinfekciju ruku u svojoj učionici ili ispred iste, ali bez okupljanja

velikog broja osoba na jednom mjestu (npr. u jednom tolaetu radi pranja ruku).

Pranje ruku potebno je provoditi nakon kihanja, kašljanja, plača. jela, vidljivomg

zaprljanja, upotebe toaleta i svkog osjećaja du su prljave. Nakon pranja ruku sapunom

i vodom, za suđenje ruku koristiti papirnate ubruse za jednokratnu upotrebu koje

nakon korištenja treba odbaciti u kantu za otpad sa poklopcem.

Sredstvo za dezinfekciju nanijeti na suhe i čiste dlanove (obično jedan potisak na

dozatoru) i protrljati dlanove i područje između prstiju dok se ne osuši bez ispiranja.

Za učenike nižih razreda prednost dati higijenskom pranju ruku sapunom i vodom u

trajanju od 20 sekundi zbog mogućnosti oštećenja kože ruku ili stavljanja ruku u usta.

- Učenicima se ne preporučuje korištenje mobitelja, obzirom da su mobiteli veoma često higijenski neadekvatno održavani.

**1.d. Ulazak učenika u školu realizuje se tako da:**

**-** učenici starijih razreda samostalno dolaze u školu, shodno odluci roditelja/staratelja i

uzrastu bez okupljanja na ulazu u školsku zgradu;

- učenici nižih razreda koje su došli u pratnji roditelja/staratelja, dolaze do ulaza u školsku zgradu pri čemu zadržavaju distancu od najmanje dva metra u odnosu na druge roditlje/staratelje i djecu. Učitelj preuzima ili prepušta učenika roditelju/staratelju ispred ulaza u školsku zgradu, odnosno izvode iz školske zgrade

održavajući distancu.

- Roditelji se ne okupljaju na ulazu.

**2. Odvijanje nastave**

**2.a. Nastava se realizuje u učionicima** i po potrebi u kabinetima uz poštovanje udaljenosti od najmanje 1 metar između svakogučenika u svim smjerovima.

- Ukoliko se epidemiološka situacija pogorša razmotrit će se mogućnost skraćivanja trajanja školskog časa.

- Na času pribor i opremu učenici ne dijele.

**2.b. Učenici koriste veliki odmor tako da:**

- učenici razredne nastave mogu veliki odmor provesti van objekta škole uz prisustvo nastavnika;

- učenicima predmetne nastave izlazak iz kabineta za vrijeme trajanja velikog odmora je dozvoljen isključivo uz strogo poštivanje važećih epidemioloških mjera i preporuka;

- za vrijeme trajanja velikog odmora, dežurni nastavnici i učenici-redarisudužni izvršiti provjetravanje učionica, kao i provesti neophodne higijensko-epidemiološke mjere,

- užine je moguće konzumirati za vrijeme velikog odmora u učionici u kojoj učenici

prate nastavu.;

- preporučuje se nositi užinu od kuće,

- ukoliko se učenici hrane u učeničkoj kantini, prije zvona za veliki odmor jedan

učenik iz odjeljenja odlazi do kantine po unaprijed pripremljene užine za sve učenike,

poštujući zaštitne mjere (maska, distanca, pranje ruku) bez zadržavanja u prostorijama kantine.

**2.c. Nastava iz predmeta Tjelesni i zdravstveni odgoj realizira se** :

- u sali uz fizički razmak od najmanje od 1 metar , uz pojačanu ličnu higijenu i higijenu prostora;

- na otvorenom ako omogućavaju vremenski uslovi;

- aktivnosti moraju biti organizovane tako da ne zahtijevaju dijeljenje ili dodavanje rekvizita,

- nakon korištenja rekvizita, sprave za vježbanje i ostala oprema se dezinficira odmah po završetku vježbe, odnosno nastave.

- u svlačionicima je obavezno poštivanje higijensko-epidemioloških mjera.

**2.d. Nastava Muzičke kulture i učešće učenika u probama hora** se realizuje tako da se u što većoj mjeri osigura fizičko distanciranje, uz pojačanu ličnu higijenu i higijenu prostora,

- preporučuje se izbjegavanje fizičkog kontakta, a za probe na kojima nije moguće održati fizičku distancu, preporučuje se da uvijek iste osobe zajedno odrade probu.

**2.e. Školska biblioteka** stoji na raspolaganju svim učenicima uz strogo pridržavanje higijensko-epidemioloških mjera i bez zadržavanja u prostorijamabiblioteke.

**2.f. Sekcije i** **vannastavne aktivnosti u prostorijama škole** realizirati uz pridržavanje higijensko-epidemioloških mjera a ako je moguće isteorganizirati u online

okruženju uz maksimalno korištenje video/audio poziva u aktivnoj interakciji nastavnika sa učenikom ili u školi ili van objekta škole pod istim higijensko- epidemiološkim uslovima kao za redovan nastavni proces.

**2.g.** **Dodatna, dopunska nastava** realizira se u školi pod istim higijensko-

epidemiološkim uslovima kao za redovan nastavni proces.

**3.a. Nastava sa učenicima sa poteškoćama u razvoju kojima je potrebna podrška asistenta** realizira se tako da u radu sa učenicima, asistent uvijek nosi zaštitinu masku.

**3.b.** **Pri radu logopeda sa učenicima** gdje oblik terapije treba biti vidljiva predlaže se mogućnost terapije na daljinu, ili ocija korištenje vizira za lice umjesto maske za lice, ili korištenje pregrade od prozirnog pleksiglasa izmežu logopeda i učenika.

**3.c. Sve informacije o učenicima roditelji** će dobivati i dalje putem društvenih mreža od strane i nastavnika, te na taj način smanje dolaske u ustnavu na najmanju moguću mjeru.

**3.d. Upis djece u prvi razred vršit će se na osnovu poziva za upis djece u prvi razred u školsku 2022/2023.godinu objavljen na službenoj internet stranici škole.**

**4. a. Zaposlenici škole** u skladu sa provođenjem higijensko-epidemioloških mjera:

- svi zaposlenici obavezno mjere tjelesnu temperaturu svaki dan prije dolaska na posao

- nakon ulaska u školsku zgradu odmah peru ruke sapunom i vodom i vrše dezinfekciju ruku,

- obavezni odmah po ulasku dezinficiraju vlastiti mobitel,

- kretanje van prostora škole svesti na najmanju moguću mjeru, u skladu sa radnim obavezama,

- izbjegavaju zadržavanje u školskoj zgradi, mimo radnog vremena, bez potrebe, a da to ne usaglasi sa neposrednim rukovodiocem,

- zaposlenicima koji nisu raspoređeni na posao zabranjen je ulazak u školu,

- preporučuje se svakodnevno mjerenje tjelesne temperature bezkontaknim toplomjerom,

- u istom zajedničkom prostoru (zbornici) zaposlenici održavaju fizički razmak od dva metra,

- održavaju higijenu okoline-čišćenje i dezifekcija površina, predmeta, provjetravaNjE prostorije,

- obavještavaju direktora pisanom orukom (e-mail,SMS, viber) o svakoj promjeni zdravstvenog stanja zaposlenika ili članova porodice koji ukazuju na oboljenje.

**4.b. Sjednice stručnih organa** škole kao i sastanci saVijećem roditelja,Vijećem učenika,

roditeljski i informativni sastanci odvijaju se e-komunikacijom ili telefonom, a ukoliko je krajnje neophodno onda uživo vodeći računa da je dopušteno maksimalno 30 osoba u zatvorenom prostoru, uz obavezno pridržavanje mjera distnaciranja, nošenja maske i provjetravanje prostora, te pojačane higijene ruke i higijene okoline .

**5.a. Roditelji/staratelji učenika:**

- prije i poslije škole svakodnevno kontrolišu tjelesnu temperaturu djeteta , te vrijednosti izmjerene temperature upisati u, za to namijenjenu, svesku u kojoj će biti pregled svih izmjerenih vrijednosti tjelesne temperature ,

- pri pratnji svakog učenika kad god je to moguće treba biti ista osoba ili se izmjenjuju dvije odrasle osobe, koje ne spadaju u rizičnu skupinu za obolijevanje od COVID-19, tj. nije starije životne dobi, niti je hronični bolesnik.

- Školu obavezno obavjeste o eventualnim slučajevima infekcije COVID-19 u

krugu porodice,

- ne šalju učenike u školu ukoliko imaju bilo kakve simptome COVID-19 ili sezonske gripe, nego da se jave školskom dispanzeru i traže daljnja uputstva za liječenje učenika,

- ne dolaze u pratnji djeteta ako imaju simptome respiratorne bolesti, ili ako imaju

saznanja da su zaražena s COVID-19),

- izbjegavaju korištenje gradskog javnog prijevoza za dolazak i odlazak djeteta u Školu kad god je to moguće, a ako to nisu u mogućnosti, u sredstvima javnog prijevoza pridržavati se svih preporuka za javni prijevoz.

**6.a Osobama koje nisu zaposlenici škole, ograničavaju se ulasci u školu,** osim ustanova i organizacija koje su zadužene za provođenje i kontrolu preventivnih higijenskih i protivepidemijskih mjera, provođenja dezinfekcije, dezinsekcije i deratizacije i zdravstvenog nadzora nad hranom i vodom u objektu, praćenje i evaluacija zdravstvenog stanja djece i zaposlenika te provođenje obaveznog vida preventivne zdravstvene zaštite u školi i aktivnosti edukativnog karaktera bliske trenutnoj situaciji.

**6.b**. Ulaz u školu je dozvoljen izuzetno serviserima i ostalim službama za čijim uslugama postoji neodgodiva potreba, uz obaveznu mjeru dezinfekcije ruku i obuće i nošenje zastitne maske .

**6.c. Ulaz u školu će biti konstantno zaključan, o čemu će biti postavljena obavijest na ulaznim vratima.**

**-** Ulazna vrata će se otvarati na poziv telefonom i po kucanju.

**6.d. Sve osobe koje ulaze u školu (osim učenika i nastavnika) na ulazu prije ulaska trebaju ispuniti odgovarajući epidemiološki upitnik, uz mjerenje tjelesne temperature bezkontaktnim toplomjerom.**

**- Posjetilac će kontaktirati samo sa jednom osobom koja treba da mu pruži uslugu, i to na udaljenosti od dva metra i po mogućnosti u hodniku a ne u kancelarijama, te nikako u prostorijama u kojima borave učenici.**

**- Dostavu za potrebe škole preuzimaju nadležni zaposlenici škole na vanjskim vratima.**

**II ODRŽAVANJE HIGIJENE U SKLADU SA HIGIJENSKO- EPIDEMIOLOŠKIM MJERAMA**

**1. a. Spremačica/ radnica na održavanju čistoće:**

- prva ulazi iz jutarnje smjene, i zadnja izlazi iz poslijepodnevne smjene koja mehanički briše podove i dezinficira sve korištene površine,

- na početku i na kraju svake smjene, a najmanje dva puta dnevno vrši dezinfekciju ručki na vratima, ručke na prozorima, radne površine, tipkovnice, slavine u toaletima, tipke vodokotlića, daljinske upravljaće, prekidače za struju, i druge dodirne površine koje koristi veći broj osoba.

- čišćenje se provodi kad učenici i zaposlenici nisu u prostorijama,

- obavezni su voditi evidenciju o prebrisavanju dezinfekcijionim sredstvom podova, toaleta i ostalih površina,

**-** voditi računa da u toaletima ima dovoljna količina tečnog sapuna,

- da u saradnji sa domarom postavi dez barijere za obuću na svakom ulazu u školu, koje je neophodno fizički čistiti (ispirati u toku 24 časa) te prilikom rukovanja koriste rukavice i masku.

**III PROTOKOL POSTUPANJA U SLUČAJU POJAVE SIMPTOMA**

1. Ukoliko je učenik bolestan kod kuće sa sumnjom ili dokazanim oboljenjem COVID- 19:

- Učenik ne dolazi u školu, javlja se porodičnom ljekaru koji određuje dalju dijagnostiku i liječenje;

- roditelj obavještava učiteljicu ili razrednika školu o razlogu izostanka učenika iz škole;

- ostali učenici iz odjeljenja i nastavnici koji predaju tom odjeljenju, u slučaju provođenja i pridržavanja epidemioloških mjera u školi, nastavljaju nastavu, uz pojačan nadzor nad njihovim zdravstvenim stanjem narednih 14 dna (popunjavanje ček liste zdravstvenog stanja), te nastavak vođenja Liste kontakata zaposlenika.

- u slučaju ne provođenja i ne pridržavanja epidemioloških mjera, odjeljenje i nastavnici koji tom odjeljenju predaju idu 14 dana na "on line" način rada od momenta zadnjeg rizičnog kontakta sa dokazano pozitivnim učenikom.

2. ukoliko se kod učenika tokom boravka u školi pojave simptomi koji upužuju na COVID-19:

- učenik se smjesti u prostoriju za izolaciju do dolaska roditelja, te se preporučuje telefonsko javljanje porodičnom ljekaru na dalje dijagosticiranje i liječenje;

- ostali učenici iz odjljenja i nastavncii koji predaju tom odjeljenju, u slučaju provođenja i pridržavanja epidemioloških mjera u školi, nastavljaju nastavu, uz pojačan nadzor

nad njihovim zdravstvenim stanjem narednih 14 dana

uz pojačan nadzor nad njihovim zdravstvenim stanjem narednih 14 dana (popunjavanje ček liste zdravstvenog stanja) te nastavak vođenja Liste kontakata zaposlenika.

- u slučaju ne provođenja i ne pridržavanja epidemioloških mjera, odjeljenje i nastavnici koji tom odjeljenju predaju idu 14 dana na "on line" način rada od momenta zadnjeg rizičnog kontakta sa dokazano pozitivnim učenikom.

- Ukoliko su učenici prebolovali COVID-19 oboljenje i imaju Potvrdu koja nije starija od 4 mjeseca nakon prebolijevanja, ne trebaju ići na online nastavu u slučaju pojave 2 ili više slučajeva COVID-19 oboljenja u istom razredu i pohađanje nastave organizira se u školi.

- Za ostale učenike iz odjeljenja, koja nisu preboljela COVID-19 ili kojima je isteklo više od 4 mjeseca nakon prebolijevanja, treba nastavu organizirati online u trajanju od 10 dana od zadnjeg dana boravka drugog oboljenja učenika u odjeljenju.

- Učenici stariji od 12 godina, koji imaju dokaz o vakcinisanju sa dvije doze vaccine (učenici koji su završili primarno vakcinisanje protiv COVID-19 u poslejnja 4 mjeseca), a koja nisu preboljela COVID-19 oboljenje, takođe ne trebaju ili na online nastavu u slučaju pojave 2 ili više slučajeva COVID-19oboljenja u istom razredu, već nastavu pohađaju u školi ali uz striktno nošenje maske i monitoriranje simptoma u narednih 10 dana. U slučaju pojave simptoma kod ovakvih slučjaeva, učenici se odmah javljaju ljekaru i ne pohađaju nastavu.

- Potvrda o prebolovanom COVID-19 oboljenju izdaje nadležni ljekar primarne zdravstvene zaštite i datum početka važenje Potvrde je prvi dan nakon završetka izolacije (podrazumjeva da je osoba bez simptoma u zadnjih 48h, te onoliko dana provedenih u izolaciji koliko je propisano dokumentom Federalnog zavoda za javno zdravstvo “Definicija slučaja za COVID-19 i druge definicije za potrebe nadzora, izdanje januar 2022” .

- Iskaznicu o vakcinisanju/QR kod da su vakcinisani sa dvije doze vakcine protiv COVID-19 se dobija na vakcinalnom punktu prilikom vakcinacije kao QR kod.

- Ukoliko je roditelj/staratelj ili član domaćinstva pod sumnjom na COVID-19 ili je dokazano pozitivan:

- učenik se smatra visoko rizičnim kontakotm i ne dolazi u školu;

- roditelj telefonom obavještava školu o razlogu izostanka učenika iz škole, telefonom kontaktira sa porodičnim ljekarom;

- testiranje i retestiranje "kontakata" se ne obavlja;

- ostali učenici iz odjeljenja i nastavnici koji predaju tom odjeljenju, u slučaju provođenja i pridržavanja epidemioloških mjera u školi, nastavljaju nastavu, uz pojačan nadzor nad njihovim zdravstvenim stanjem narednih 14 dana (popunjavanje ček liste zdravstvenog stanja), te nastavak vođenja Liste kontakata zaposlenika.

- Ukoliko je nastavnik ili drugi zaposlenik škole bolestan kod kuće sa sumnjom ili dokazanim oboljenjem COVID-19:

- Zaposlenik ne dolazi na posao;

- zaposlenik se telefonom javlja porodičnom ljekaru;

- zaposlenik obavještava direktora škole o razlogu svog izostanka s posla;

- retestiranje se ne obavlja;

- učenici kojima taj nastavnik predaje i ostali nastavnici i zaposlenici, u slučaju provođenja i pridržavanja epidemioloških mjera u školi, nastavljaju nastavu i posao, uz pojačan nadzor nad njihovim zdravstvenim stanjem narednih 14 dana (popunjavanje ček liste zdravstvenog stanja), te nastavak vođenja Liste kontakata zaposlenika;

- U slučaju ne provođenja i ne pridržavanja epidemioloških mjera, odjeljenje kojem taj nastavnik predaje i ostali nastavnici koji tom odjeljenju predaju idu 14 dana na "on line" način rada od momenta zadnjem rizičnog kontakta sa dokazanom pozitivinim nastavnikom.

-Ukoliko je član domaćinstva zaposlenika pod sumnjom na COVID-19, ili je dokazano pozitivan:

- nastavnik ili drugi zaposlenik, ako nisu vakcinisani, se smatraju visoko rizičnim kontaktom i ne dlaze u školu na posao;

- zaposlenik telefonom obavještava direktora škole o razlogu izostanka s posla, telefonom kontaktira porodičnog ljekara;

- testiranje i retestiranje "kontakata" se ne obavlja;

- učenici kojima taj nastavnik predaje i ostali nastavnici i zaposlenici, u slučaju provođenja i pridržavanja epidemioloških mjera u školi, nastavljaju nastavu i posao, uz pojačan nadzor nad njihovim zdravstvenim stanjem narednih 14 dana (popunjavanje ček liste zdravstvenog stanja), te nastavak vođenja Liste kontakata zaposlenika;

- Nastavnik ili drugi zaposlenik škole koji su vakcinisani sa 2 doze vakcine, a od druge doze je prošlo najmanje 14 dana, ne idu u izolaciju, čak i u slučaju bliskog kontakta sa oboljelim. Oni se u narednih 14 dana pojačano pridržavaju higijensko-epidemioloških mjera i prate eventualnu pojavu simptoma. U slučaju pojave simptoma ostaju kod kuće.

**IV ORGANIZACIJA RADA TIMA ZA PRAĆENJE IMPLEMENTACIJE KRIZNOG PLANA**

Tim za praćenje implementacije kriznog plana čine:

1. Duran Mrnđić, direktorškole

2. Alma Kulić, pedagogicaškole,

3.Maida Kahriman, sekretarškole

4.JusoKadrić,nastavnik

5. LejlaGluščević, nastavnik - zapisničar

Tim je dužan da vodi evidenciju u skladusatabelamaKontolnalistazaupravljnjena COVID 19 .

Škola je dužna voditi evidenciju o broju učenika i zaposlenika (posebno za nastavnike, posebno za ostale radnike) oboljelih od COVID -19 i na poziv Ministarstva ili Zavoda za javno zdravstvo Kantona Sarajevo o istom će dostaviti izvještaj i informacije.

DIREKTOR ŠKOLE

Duran Mrnđić

Dostavljeno:

- na Oglasnu ploču Škole,

-na Web službenu stranicu Škole i

- Platformu